Nordjyllands største transportcenter blev i dag indviet i Hirtshals

Erhvervs- og økonomiminister Lene Espersen (Kons.) hoppede op i et over 25 meter langt såkaldt modul-lastvogntog, der kørte frem og sprængte den røde snor for at markere, at nu er det 50 millioner kroner dyre Hirtshals Transport Center indviet. En af fordelene ved det nye center er, at lastbilchaufførerne nu kan få ordnet toldpapirer og købe færgebilletter éet sted i stedet for på flere forskellige adresser. Næste år forventes det, at det omkring 150.000 lastbiler vil bruge transportcentret.